**Миргалимова Э.И.**

**Тылсымлы ромашка**

(зурлар һәм мәктәпкә әзерлек төркемнәре өчен бәйрәм кичәсе)

**Бурычлар:**

1. Балаларда сәламәт яшәү рәвешен пропагандалау.Аларга зарарлы гадәтләрнең тискәре йогынтысы турында күзаллауларын киңәйтү.
2. Эстетик һәм иҗади активлыкны үстерү
3. Табигатьне,тирә-юньне,чисталыкны ярата белергә өйрәтү

**Җиһазлар**:Магнитофон,алмалар,чәчәкләр,микрофон,аудиоязъмалар.

**Бәйрәмнең барышы:**

(Бәйрәм балалар бакчасының ишегалдында үткәрелә)

(Музыка яңгырый)

**Алып баручы**: Исәнмесез,балалар!Хәерле көн барыгызга да! Кәефегез яхшымы?Яхшы булса, мин бик шат!Әйдәгез барыбызга да хәерле көн телик!(Музыкага Ромашка чәчәге керә)

**Ромашка:** Хәерле көн,агачлар,

Хәерле көн, кошлар,

Хәерле көн табигать,

Хәерле көн,дуслар!

-Балалар, ә сез беләсезме? “Саулык- иң зур байлык”,диләр.Чыннан да,сәламәтлек – кеше бәхетенең нигезе.Балалар,ә сез сәламәтлек турында мәкальләр беләсезме? Мин сезгә мәкальне әйтә башлыйм,сез дәвам итәрсез:1)Байлык - бер айлык,....(саулык- гомерлек).2)Сәламәтлек ул- кул астындагы (хәзинә).3)Сәламәт тәндә – (сәламәт акыл).

**Алып баручы:** Менә инде Ромашка күрәсенме безнең балалар бик күп мэкальләр генә түгел,ә җырлар да беләләр.

***(“Хәерле көн” җыры)***

**Алып баручы**: Ромашка синең таҗларың бигрәк матур,анда нәрсәләр язылган?

**Ромашка:** Әйе,алар тылсымлы таҗлар.Ягез карыйк әле.(Бер таҗын ала.Музыкага Тузан патшасы керә)

**Тузан патшасы**: Мин Тузан патшасы, ялкаулар арасында яшим.Чисталыкны,пөхтәлекне,ялт-йолт иткәнне яратмыйм.Алардан бик куркам,үзләрен күрсәм,калтырана башлыйм, качам, посам.Чүп,тузан,пычракны күз карасыдай саклыйм.

1

**Алып баручы**:Балалар,әйдәгез Тузанны куркытабыз,җыр-җырлап күрсәтәбез.

***(Җыр “Без яулыклар юабыз”)***

**Тузан патшасы**:Ай,яй,миңа тизрәк качарга кирәк,сез бигрәк тә чиста-пөхтә балалар икәнсез!(Музыкага йөгереп чыгып китә).

**Ромашка:** Ягез әле,тагын таҗымны тартып карыйм (тарта).

(Музыкага Спортчы керә)

**Спортчы**:Балалар,сезнең сәламәт буласыгыз киләме? Төрле физик күнегүләр,хәрәкәтле уеннар,спорт белән шөгыльләнү-сәламәтлекне ныгытучы чаралар.Ә хәзер әйдәгез, иртәнге гимнастика ясап алыйк.

***(Ритмик музыка уйный.Балалар белән бергә зарядка ясыйлар).***

**Алып баручы**: Менә рәхмәт, сиңа Спортчы.Без балалар белән көн дә зарядка ясыйбыз.

**Спортчы:** Ярый мин бик шат,ә хәзер миңа бүтән балалар бакчасына барырга вакыт,саубулыгыз!(чыга).

**Алып баручы**:Бигрәк кызык Ромашка,яле тагын таҗыңны тартып кара. (Ромашка таҗын тарта. Музыкага Юындыр керә)

**Юындыр:** Исәнмесез,балалар!Мин- бөек Юындыр.Юындыр –ул начальник.Минем әле,ярдәмчеләрем дә бар,аларның кем икәнен сез мин әйткән табышмаклардан белерсез: (Һәрбер җиһаз алга тезелеп бара)

1. Үзе шома күбеккә күмә,хуш исле ул,я кем белә?(Сабын)
2. Аркасында сөяге,сөягендә мыегы ак койманы агарта,мыегы белән чистарта.(Теш щеткасы)
3. Он түгел үзе –ак,авызыңа куеп бак,тешне агарта,ап-ак итә,бу ни була?Әйтеп кал(Теш пастасы).
4. Кирәк була мунчада,минем исемем ...(мунчала)
5. Битне кулны,муенны корыта.Үзе дә чисталыкны ярата(Сөлге)

**Барсы бергә**:Безнең илдә закон нык,шапшакларга урын юк.

**Юындыр**:Дусларым,сезгә тагын әйтәсе сүзем бар.Чисталык-сәламәтлек нигезе.Бу әйтемне бервакытта да исегездән чыгармагыз.Сау сәламәт булыгыз,хушыгыз!(Чыга)

**Уен.Эстафета “Чәчәкләр утырту”**

***(Җыр “Җәй килде” Л.Батыр-Болгари муз.)***

**Ромашка:**Ягез әйдә, соңгы таҗымны тартып карыйм әле (тарта).

**Шәфкать туташы** (керә):Балалар,мин сезгә дару үләннәре турында сөйләргә җыенам. (Мәтрүшкә чыгып баса)

**Шәфкать туташы**: Кая барасың мәтрүшкә? Менә күрше кызының температурасы күтәрелгән шуны дәваларга барам.(Энҗе чәчәге чыга)

**2**

**Шәфкать туташы**: Энҗе чәчәк, ә син кая ашыгасың?

**Энҗе чәчәк:**Гафу,гафу Хәния әбинең нервлары какшаган, шуны дәваларга кирәк.

(Бака яфрагы чыга)

**Шәфкать туташы**:Бака яфрагы, ә син кая юл тоттың?

**Бака яфрагы**:Гали бабайның күзенә арпа чыккан,шуны дәваларга кирәк.

(Кычыткан чыга)

**Шәфкать туташы**:Кычыткан синме соң бу?Син кая барасың?

**Кычыткан:**Айнур дигән малай янына,бүген тагын “2”ле алган,юньсез.

**Алып баручы:** Карале Шәфкать туташы сез безнең бакчадагы алмаларны күрдегезме?Әйдәгез уен уйнап алабыз.

**Уен “Алмалар җыю”**

**Шәфкать туташы**:Булдырдыгыз!Рәхмәт балалар!Хәзер сез,аңладыгызмы,һәрбер үләннең кешегә файдалы икәнен?

**Балалар:**Әйе.

**Алып баручы:**Менә рәхмәт сиңа Ромашка чәчәге!Без синең таҗларың белән әйтерсең лә,сәламәтлек сәяхәтендә булдык!Балалар,шуның белән бәйрәмебезне күңелле бию белән тәмамлыйк.

**(“Чәчәкләр бию”е).**